ⵎⴽⵏⴰⵙ

**ⵎⴽⵏⴰⵙ** (ⵙ ⵜⴼⵕⴰⵏⵚⵉⵚⵜ: Meknès, ⵙ ⵜⴰⵄⵕⴰⴱⵜ: مكناس) ⵜⴳⴰ ⵢⴰⵜ ⵙⴳ ⴽⴽⵓⵥ ⵏ ⵜⵎⴰⵥⵓⵏⵉⵏ ⵜⵉⵎⴰⵣⵔⴰⵢⵉⵏ ⵏ ⵍⵎⵖⵔⵉⴱ, ⵜⵍⵍⴰ ⴳ ⵡⴰⵎⵎⴰⵙ ⵏ ⵓⴳⴰⴼⴰ ⵏ ⵍⵎⵖⵔⵉⴱ ⴳⵔ ⵉⴷⵓⵔⴰⵔ ⵏ ⴰⵔⵔⵉⴼ ⴷ ⵡⴰⵟⵍⴰⵙ ⴰⵏⴰⵎⵎⴰⵙ ⴷ ⵏⵜⵜⴰⵜ ⵜⴰⵎⴷⵉⵏⵜ ⵜⵉⵙⵙ ⵚⴹⵉⵚ ⵙ ⵓⵟⵟⵓⵏ ⵏ ⵉⵎⵣⴷⴰⵖⵏ ⴳ ⵜⴳⵍⴷⵉⵜ. ⵜⴻⵜⵜⵓⵚⴽⴰ ⴳ ⵜⴰⵙⵓⵜ ⵜⵉⵙⵙ ⵎⵔⴰⵡ ⴷ ⵢⴰⵏ ⵙⴳ ⵉⵎⵕⴰⴱⵟⵏ ⴰⴼⴰⴷ ⵜⴳ ⵢⴰⵜ ⵜⵎⵏⴰⴹⵜ ⵜⴰⵙⵔⴷⴰⵙⵜ, ⵎⴽⵏⴰⵙ ⵜⴳⴰ ⵜⴰⵎⴰⵥⵓⵏⵜ ⵏ ⵍⵎⵖⵔⵉⴱ ⴳ ⵜⵉⵣⵉ ⵏ ⵓⴳⵍⵍⵉⴷ ⵙⵎⴰⵄⵉⵍ ⵓ ⵛⵛⵔⵉⴼ (1672–1727), ⵉⵡⵉⵙ ⵏ ⵢⵉⵖⴼ ⵏ ⵜⵡⵊⴰ ⵜⴰⵄⴰⵍⴰⵡⵉⵢⵜ . ⴰⴳⵍⵍⵉⴷ ⵙⵎⴰⵄⵉⵍ ⵉⵚⴽⴰ ⵢⴰⵏ ⵉⵖⵔⵎ ⴰⴳⵍⴷⴰⵏ ⴰⵎⵖⵔⴰⵏ ⵉⵚⴽⵓ ⵉ ⵜⵎⴷⵉⵏⵜ ⵉⵖⵔⵎⴰⵏ ⴷ ⵜⵉⴳⴳⵓⵔⴰ ⵜⵉⵎⵖⵔⴰⵏⵉⵏ. ⵜⴰⵎⴷⵉⵏⵜ ⵜⵉⵡⴹ 548,421 ⵏ ⵉⵎⵣⴷⴰⵖⵏ ⴳ ⵓⵙⵉⴹⵏ ⴰⵎⵖⵔⵉⴱⵉ ⵏ 2024. ⵜⴳⴰ ⵢⴰⵏ ⵡⴰⵎⵎⴰⵙ ⴰⴷⵎⵙⴰⵏ ⴰⵎⵇⵔⴰⵏ ⴳ ⵜⵎⵏⴰⴹⵜ ⵏ ⴼⴰⵙ ⵎⴽⵏⴰⵙ.

## ⵜⴰⵙⵏⴰⵎⴽⵜ ⵏ ⵢⵉⵙⵎ
ⵎⴽⵏⴰⵙ ⵜⵓⵙⵉ ⵉⵙⵎ ⵏⵏⵙ ⵙⴳ ⵢⴰⵏ ⵓⵙⵓⵏ ⴰⵎⴰⵣⵉⵖ ⵉⵜⵜⵢⵓⵙⵙⴰⵏⵏ ⴳ ⵓⵎⵣⵔⵓⵢ ⵙ ⵢⵉⵙⵎ ⵏ ⵉⵎⴽⵏⴰⵙⵏ (ⵙ ⵜⴰⵄⵕⴰⴱⵜ : مكناسة) ⵏⵏⴰ ⵉⵣⴷⵖⵏ ⴷⵉⴳⵙ ⴳ ⵜⵣⵡⵓⵔⵉ ⵏ ⵜⴰⵙⵓⵜ ⵜⵉⵙ ⵎⵔⴰⵡ.

## ⴰⵎⵣⵔⵓⵢ

### ⴰⵎⵣⵔⵓⵢ ⴰⵣⵡⴰⵔⴰⵏ (ⵜⴰⵙⵓⵜⵉⵏ ⵜⵉⵙⵙ ⵜⴰⵎ ⴰⵔ ⵜⵉⵙⵙ ⵎⵔⴰⵡ ⴷ ⵙⴹⵉⵚ)
ⵡⴰⵍⵉⵍⵉ, ⵢⴰⵜ ⵜⴰⵎⴷⵉⵏⵜ ⵜⴰⵎⴰⵣⵉⵖⵜ ⵜⴰⵎⵖⵔⴰⵏⵜ ⴷ ⵜⴰⵎⴰⵥⵓⵏⵜ ⵏ ⵎⴰⵓⵔⵉⵜⴰⵏⵢⴰ ⴳ ⵓⵣⵎⵣ ⵏ ⵊⵓⴱⴰ ⵡⵉⵙ ⵙⵉⵏ (25 ⴷⴰⵜ ⵜⵍⴰⵍⵉⵜ ⵏ ⵄⵉⵙⴰ – 23 ⴷⴰⵔⵜ ⵜⵍⴰⵍⵉⵜ ⵏ ⵄⵉⵙⴰ), ⵜⵍⵍⴰ ⴳ ⵜⴰⵎⴰ ⵏ ⵏ ⵡⴰⵏⵙⴰ ⵏ ⵜⵎⴷⵉⵏⵜ ⵏ ⵎⴽⵏⴰⵙ ⵏ ⴷⵖⵉ. ⵉⵜⵙⵏⵜ ⵜⵔⵓⴱⴱⴰ ⵏ ⵉⵖⵔⵎⴰⵏ ⵉⵎⵥⵥⵢⴰⵏⵏ ⵏ ⵉⵎⴽⵏⴰⵙⵏ  ⵉⵜⵜⵢⴰⵙⵙⴰⵏ ⵙ ⵉⵙⵎ ⵏ ⵜⴰⵎⴽⵏⴰⵙⵜ ⵏ ⵓⵣⵎⵎⵓⵔ (ⵙ ⵜⴰⵄⵕⴰⴱⵜ: مكناسة الزيتون) ⵜⵜⵓⵙⵏⵓⵍⴼⴰⵏ ⴳ ⵜⴷⵖⴰⵔⵜ ⴰⴷ ⴳ ⵜⴰⵙⵓⵜ ⵜⵉⵙⵙ ⵎⵔⴰⵡ. ⵉⵎⵕⴰⴱⵟⵏ ⵚⴽⴰⵏ ⵢⴰⵏ ⵉⵖⵔⵎ ⴳ ⵓⵏⵥⵓⵍ ⵏ ⵜⴰⵎⴽⵏⴰⵙⵜ ⵏ ⵓⵣⵎⵎⵓⵔ ⴰⴷ ⴷⴼⴼⵉⵔ ⵏ ⵡⴰⵍⵉⴽ ⵏⵏⵙⵏ ⵉ ⵜⵎⵏⴰⴹⵜ ⴳ ⵜⴰⵙⵓⵜ ⵜⵉⵙⵙ ⵎⵔⴰⵡ ⴷ ⵢⴰⵏ. ⴳ ⵣⵡⴰⵔ ⵉⵜⵜⵓⵙⵎⵎⴰ "ⵜⴰⴳⵔⴰⵔⵜ", ⵜⴰⵎⵏⴰⴹⵜ ⴰⴷ ⵏ ⵉⵎⵕⴰⴱⵟⵏ ⵏⵜⵜⴰⵜ ⴰⴷ ⵉⴳⴰⵏ ⵜⵉⵣⵡⵓⵔⵉ ⵏ ⵎⴰⴷ ⵏⵙⵙⵏ ⴷⵖⵉ ⵙ ⵜⴰⵎⴷⵉⵏⵜ ⵜⴰⵣⴰⵢⴽⵓⵜ ⵏ ⵎⴽⵏⴰⵙ. ⵜⵉⵎⵣⴳⵉⴷⴰ ⵏ ⵏⵊⵊⴰⵔⵉⵏ, ⵜⵉⵎⵣⴳⵉⴷⴰ ⵜⴰⵣⴰⵢⴽⵓⵜ ⴳ ⵜⵎⴷⵉⵏⵜ. ⵜⵉⵎⵣⴳⵉⴷⴰ ⵏⵏⴰ ⵉⴳⴰⵏ ⵓⵙⵙⴰⵏ ⴰⴷ ⵜⵉⵎⵣⴳⵉⴷⴰ ⵜⴰⵎⵖⵔⴰⵏⵜ ⵏ ⵎⴽⵏⴰⵙ ⵉⵜⵜⵓⵖⴰⵍ ⵉⵙ ⵜⴻⵜⵜⵓⵚⴽⴰ ⴳ ⵓⵣⵎⵣ ⵏ ⵉⵎⵕⴰⴱⵟⵏ ⴳ ⵜⴰⵙⵓⵜ ⵜⵉⵙⵙ ⵎⵔⴰⵡ ⴷ ⵙⵉⵏ.

ⵜⵏⵣⵉ ⵜⵉⵖⵔⵎⵜ ⴷⴰⵜ ⵜⴰⵣⵣⵉⴳⵣⵜ ⵏ ⵓⵙⵔⴷⴰⵙ ⵏ ⵉⵎⵓⵡⵃⵃⵉⴷⵏ, ⵡⵉⵏⵏⴰ ⵉⵔⴷⵍⵏ ⵜⴰⵎⴷⵉⵏⵜ ⴷⴰⵔⵜ ⵏ ⵢⴰⵜ ⵜⵉⴼⵔⴳⵉ ⵉⵖⵣⵣⵉⴼⵏ ⴳ ⵜⴰⵙⵓⵜ ⵜⵉⵙⵙ ⵎⵔⴰⵡ ⴷ ⵙⵉⵏ. ⵎⴰⵛⴰ, ⴳ ⵜⴰⵣⵡⴰⵔⵜ ⵏ ⵜⴰⵙⵓⵜ ⵜⵉⵙⵙ ⵎⵔⴰⵡ ⴷ ⴽⵔⴰⴹ, ⴰⵅⴰⵍⵉⴼⴰ ⴰⵎⵓⵡⵃⵃⵉⴷ ⵎⵓⵃⵎⵎⴰⴷ ⴰⵏⵏⴰⵚⵉⵔ (ⵉⵏⴱⴹ ⴳⵔ 1199–1213) ⵉⵍⵙⴰⵙ ⵜⵓⵚⴽⴰ ⵉ ⵜⵎⴷⵉⵏⵜ ⴷ ⵉⵖⵔⵎⴰⵏ ⵏⵏⵙ ⴷ ⴰⵡⴷ ⵜⵉⵎⵣⴳⵉⴷⴰ ⵜⴰⵎⵖⵔⴰⵏⵜ ⵏⵏⵙ. ⵜⴰⵎⴷⵉⵏⵜ ⵜⵏⵄⵎ ⵙ ⵢⴰⵏ ⵓⴱⵓⵖⵍⵓ ⴳ ⵓⵣⵎⵣ ⴰⴷ, ⴷⴰⵜ ⴰⴷ ⵜⴻⵜⵜⵓⴽⵛⵎ ⴷⵉⵖ ⵙⴳ ⵉⵎⴰⵔⵉⵢⵏⵏ ⴳ ⵓⵙⴳⴳⴰⵙ 1244. ⵜⵉⵖⵔⵎⵜ ⵜⴰⵎⵣⵡⴰⵔⵓⵜ ⵏ ⵎⴽⵏⴰⵙ ⵜⴻⵜⵜⵓⵚⴽⴰ ⴷⴼⴼⵉⵔ ⴰⵏⵏ ⵙⴳ ⵓⴳⵍⵍⵉⴷ ⴱⵓ ⵢⵓⵙⴼ ⵢⵄⵇⵓⴱ ⴳ ⵓⵙⴳⴳⴰⵙ 1276 – ⴰⵙⴳⴳⴰⵙ ⴰⴷ ⵏⵏⵉⵜ ⴰⴳ ⵜⴻⵜⵜⵓⵚⴽⴰ ⴰⵡⴷ ⵜⵉⵖⵔⵎⵜ ⵏ ⴼⴰⵙ ⵊⵊⴷⵉⴷ ⵜⴰⵎⴰ ⵏ ⴼⴰⵙ, ⵜⴰⵎⴰⵥⵓⵏⵜ ⵜⴰⵎⴰⵢⵏⵓⵜ. ⴳ ⵜⵉⵣⵉ ⴰⴷ, ⵎⴽⵏⴰⵙ ⵜⴳⴰ ⵙ ⵜⵓⴳⴳⵓⵜ ⴰⴷⵖⴰⵔ ⵏ ⵓⵣⴷⴰⵖ ⵏ ⵉⴳⵍⵍⵉⴷⵏ ⵉⵎⴰⵔⵉⵢⵏⵉⵏ (ⴳ ⵜⵓⴳⴳⵓⵜ ⴰⵎ ⵉⵏⴱⴰⴹⵏ) ⴷ ⵢⴰⴳⵔ ⴰⴽⴽ ⴰⵎ ⵉⵎⴰⵡⴰⵙⵏ. ⵜⵉⵎⵣⴳⵉⴷⴰ ⵏ ⵜⵉⵖⵔⵎⵜ (ⵏⵏⴰ ⵉⴳⴰⵏ ⴹⴰⵕⵜ ⵓⵢⵏⵏⴰ ⵜⵉⵎⵣⴳⵉⴷⴰ ⵏ ⵍⴰⵍⵍⴰ ⵄⴰⵡⴷⴰ) ⴰⵡⴷ ⵏⵜⵜⴰⵜ ⵜ ⵜⴻⵜⵜⵓⵚⴽⴰ ⵣⵡⴰⵔ ⴳ ⵓⵙⴳⴳⴰⵙ 1276. ⵉⵎⴰⵔⵉⵢⵏⵉⵢⵏ ⵙⴽⵔⵏ ⴰⵡⴷ ⵜⵉⴽⵏⵏⴰⵡⵉⵏ ⵜⵉⵅⴰⵜⴰⵔⵉⵏ ⵉ ⵜⵎⵣⴳⵉⴷⴰ ⵜⴰⵎⵖⵔⴰⵏⵜ ⴳ ⵜⴰⵙⵓⵜ ⵜⵉⵙⵙ ⵎⵔⴰⵡ ⴷ ⴽⴽⵓⵥ ⵚⴽⵓⵏ ⴰⵡⴷ ⵜⵉⵏⵎⴰⵍ ⵜⵉⵎⵖⵔⴰⵏⵉⵏ ⵏ ⵜⵎⴷⵉⵏⵜ ⴳ ⵜⴰⵎⴰ ⵏⵏⵙ. ⴷⵉⴳⵙⵏⵜ ⵜⵉⵏⵎⵍ ⵜⴰⴱⵓⵄⵏⴰⵏⵉⵢⵜ (ⵜⴻⵜⵜⵓⵚⴽⴰ ⴳ ⵓⵙⴳⴳⴰⵙ 1336) ⴷ ⵙⵏⴰⵜ ⵜⵉⵏⵎⴰⵍ ⵢⴰⴹⵏ, ⵜⵉⵏⵎⵍ ⵍⵇⴰⴹⵉ ⴷ ⵜⵉⵏⵎⵍ ⵛⵛⵓⵀⵓⴷ, ⴽⵓⵍⵍⵓ ⵜⵏⵜ ⵜⵜⵓⵚⴽⴰⵏ ⴳ ⵓⵣⵎⵣ ⵏ ⵓⴳⵍⵍⵉⴷ ⴰⴱⵓ ⵍⵉⵃⵙⴰⵏ.

ⴳ ⵜⵉⴳⴳⵔⵉ ⵏ ⵜⵉⵣⵉ ⵏ ⵉⵎⴰⵔⵉⵢⵏⵏ ⴷ ⵉⵡⵟⵟⴰⵙⵏ, ⵎⴽⵏⴰⵙ ⵜⴻⵜⵜⵢⴰⴷⵊ ⴰⵛⴽⵓ ⵉⴰⵙⵄⴷⵉⵢⵏ (ⵜⴰⵙⵓⵜ ⵜⵉⵙⵙ ⵎⵔⴰⵡ ⴷ ⵙⴹⵉⵚ ⴷ ⵜⵣⵡⴰⵔⵜ ⵏ ⵜⵉⵙⵙ ⵎⵔⴰⵡ ⴷ ⵙⴰ) ⴳⵔⴰⵏ ⵜⴰⵡⵏⴰ ⵏⵏⵙⵏ ⵖⴼ ⵜⴰⵎⴰⵥⵓⵏⵜ ⵏⵏⵙⵏ ⴳ ⵎⵕⵕⴰⴽⵛ ⴰⴷⵊⵏ ⵜⵉⵎⴷⵉⵏⵉⵏ ⵏ ⵓⴳⴰⴼⴰ ⵏ ⵍⵎⵖⵔⵉⴱ.

### ⵜⴰⵏⴱⴰⴹⵜ ⵏ ⵙⵎⴰⵄⵉⵍ ⵓⵛⵛⵔⵉⴼ (ⵜⴰⵙⵓⵜ ⵜⵉⵙⵙ ⵎⵔⴰⵡ ⴷ ⵙⴰ ⴷ ⵜⵉⵙⵙ ⵎⵔⴰⵡ ⴷ ⵜⴰⵎ)

ⴰⵔ ⴰⵣⵎⵣ ⵏ ⵉⵄⴰⵍⴰⵡⵉⵢⵏ ⴳ ⵓⵣⴳⵏ ⵡⵉⵙⵙ ⵙⵉⵏ ⵏ ⵜⴰⵙⵓⵜ ⵜⵉⵙⵙ ⵎⵔⴰⵡ ⴷ ⵙⴰ ⴰⴷ ⵎⴽⵏⴰⵙ ⵜⵓⵎⵥ ⵜⴰⵡⵏⴰ ⵙⵓⵎⴰⵢⵏⵓ. ⴷⴷⴰⵡ ⵓⵏⴱⴰⴹ ⵏ ⵕⴰⵛⵉⴷ ⵓⵛⵛⴰⵔⵉⴼ (ⵉⵏⴱⴹ 1666–1672), ⴰⴳⵍⵍⵉⴷ ⴰⵄⴰⵍⴰⵡⵉ ⴰⵎⵣⵡⴰⵔⵓ ⵏⵏⴰ ⵉⵙⵎⵓⵏⵏ ⵍⵎⵖⵔⵉⴱ ⴷⴷⴰⵡ ⵏ ⵜⵏⴱⴰⴹⵜ ⵏⵏⵙ, ⴼⴰⵙ ⵜⴳⴰ ⵜⴰⵎⴰⵥⵓⵏⵜ ⵙⵓⵎⴰⵢⵏⵓ ⴷ ⴳⵎⴰⵙ ⵙⵎⴰⵄⵉⵍ ⵓ ⵛⵛⵔⵉⴼ ⵉⵏⴱⴹ ⵎⴽⵏⴰⵙ.

ⴷⴰⵔⵜ ⵏ ⵜⵎⵜⵜⴰⵏⵜ ⵏ ⵕⴰⵛⵉⴷ ⴳ ⵓⵙⴳⴳⴰⵙ 1672, ⵉⴳⴰ ⵙⵎⴰⵄⵉⵍ ⴰⴳⵍⵍⵉⴷ ⵉⴼⵔⵏ ⵎⴽⵏⴰⵙ ⴰⵎ ⵜⴰⵎⴰⵥⵓⵏⵜ ⵜⴰⵎⴰⵢⵏⵓⵜ ⵏⵏⵙ. ⵔⵏⵓ ⵖⴼ ⵜⴰⵍⵓⴼⵜ ⵏⵏⵙ ⵉ ⵜⵎⴷⵉⵏⵜ ⵉⴷⵖ ⵉⴳⴰ ⴰⵏⴱⴰⴹ, ⵜⵓⴳⴳⵓⵜ ⵏ ⵉⵙⵔⴰⴳⵏ ⴰⴷ ⵜⵜ ⵢⵓⴷⵊⴰⵏ ⴰⴷ ⵉⴼⵔⵏ ⵎⴽⵏⴰⵙ. ⵢⴰⵏ ⴷⵉⴳⵙⵏ ⵉⴳⴰⵜ ⴱⵍⵍⵉ ⵙⵎⴰⵄⵉⵍ ⵉⵅⵚⵚⴰⵜ ⴰⴷ ⵉⵏⵏⴰⵖ - ⴳ ⵓⵙⴳⴳⴰⵙ ⵏⵏⵙ ⴰⵎⵣⵡⴰⵔⵓ ⴳ ⵓⴷⴰⴱⵓ - ⴷ ⵉⵡⵉⵙ ⵏ ⴳⵎⴰⵙ (ⵃⵎⴰⴷ ⵍⵎⴰⵃⵔⵉⵣ ⵉⵡⵉⵙ ⵏ ⵕⴰⵛⵉⴷ) ⴼⴰⴷ ⴰⴷ ⵉⴽⴽⵕⴹ ⴼⴰⵙ ⴷ ⵎⵕⵕⴰⴽⵛ. ⵢⴰⵏ ⵢⴰⴹⵏ, ⵉⴳⴰ ⵜ ⴰⵛⴽⵓ ⵕⴰⵛⵉⴷ ⵉⵙⵙⵍⵖⵜ ⵙ ⵜⵓⴳⴳⵓⵜ ⴼⴰⵙ ⵙ ⵉⴳⵔⴰⵡⵏ ⵏⵏⵙ ⵙⴳ ⵜⴼⵉⵍⴰⵍⵜ ⴷ ⵓⴳⵎⵎⵓⴹ ⵏ ⵍⵎⵖⵔⵉⴱ ⵎⴰⵛⴰ ⵙⵎⴰⵄⵉⵍ ⴰⵔ ⵉⵙⵙⵏⵏⵓⴼⵍⴰ ⵜⴰⵔⴰⴱⴱⵓⵜ ⵜⴰⴳⵍⴷⴰⵏⵜ ⵏⵏⵙ ⵏⵏⴰⴳ ⵍⵍⴰⵏ ⵉⵙⵎⴳⴰⵏ ⵉⴱⵔⴽⴰⵏⵏ ⵙⴳ ⵉⴼⵔⵉⵇⵢⴰ ⵏ ⵓⵏⵥⵓⵍ ⵏ ⵜⵏⵉⵔⵉ, ⵄⵏⵉⵖ ⵉⵙ ⵉⴳⴳⴷ ⴰⴷ ⵓⵔ ⴰⴽⴽⵯ ⵉⴳⵔⴰⵡⵏ ⴰⴷ ⵓⵔ ⵉⵖⵉⵢⵏ ⴰⴷ ⵉⵍⵉⵏ ⴳ ⵢⴰⵜ ⵜⵉⴽⴽⵍⵜ ⴳ ⴼⴰⵙ. ⵉⵄⵓⵍⴰⵎⴰ ⵏ ⴼⴰⵙ ⴰⵡⴷ ⵓⵔ ⵙⵙⵉⵖⵥⵉⵏⵏ ⵜⵉⵎⴰⵎⴽⵉⵏ ⵏⵏⵙ, ⴷⵉⴳⵙⵏⵜ ⴰⵙⵎⵔⵙ ⵏⵏⵙ ⵏ ⵉⵙⵎⴳⴰⵏ (ⵜⵓⴳⴳⵓⵜ ⵏⵏⵙⵏ ⴳⴰⵏ ⵉⵏⵙⵍⵎⵏ) ⴷ ⴰⴳⵯⵏ ⴷⵉⵜⵙ ⵢⴰⵏ ⵓⵎⵢⴰⵙⵙⴰ ⵢⵓⵙⵙⵏ ⴳ ⴰⴽⴽⵯ ⵜⴰⵏⴱⴰⴹⵜ ⵏⵏⵙ, ⴰⵙⵜⴰⵢ ⵏ ⵎⴽⵏⴰⵙ ⵉⵙⵙⵓⴼⵖ ⵜ ⵙⴳ ⵢⵉⴹⵉⵚ ⵏ ⵓⴼⵔⵉⵏⵏ ⵉⵇⴱⵓⵔⵏ ⵉⴼⴽ ⴰⵙ ⴰⴷ ⵉⵙⴽⵔ ⵢⴰⵏ ⵓⴷⴰⵙⵉⵍ ⴰⵎⴰⵢⵏⵓ ⵙⴳ ⵓⵏⵏⴰ ⵉⵔⴰ ⴰⴷ ⵉⵎⵙⵍ ⵜⴰⵏⴱⴱⴰⴹⵜ ⵏⵏⵙ. 

ⴰⴽⴽⵯ ⵎⴰⴷ ⵉⴳⴰⵏ ⵉⵙⵔⴰⴳⵏ, ⵙⵎⴰⵄⵉⵍ ⵉⵙⴽⵔ ⴳ ⵎⴽⵏⴰⵙ ⴷ ⴰⵎⵎⴰⵙ ⵏ ⵍⵎⵖⵔⵉⴱ ⴳ ⵜⵉⵣⵉ ⵏⵏⵙ ⵉⵍⵀⵓ ⴳ ⵓⵚⴽⵓ ⵏ ⵢⴰⵜ ⵜⵎⴷⵉⵏⵜ ⵜⴰⴳⵍⴷⴰⵏⵜ ⵜⴰⵎⵇⵇⵔⴰⵏⵜ ⴳ ⵜⵙⴳⴰ ⵏ ⵓⵏⵥⵓⵍ ⵏ ⵜⵎⴷⵉⵏⵜ ⵜⴰⵇⴱⵓⵔⵜ. ⵜⵓⵚⴽⴰ ⵏⵏⵙ ⵜⵙⵎⴷ ⴰⴽⴽⵯ 55 ⵏ ⵉⵙⴳⴳⴰⵙⵏ ⵏ ⵜⵏⴱⴰⴹⵜ ⵏⵏⵙ, ⵜⵙⵙⵏⵜⵉ ⴹⴰⵕⵜ ⵏ ⵓⵔⵣⵣⵓ ⵏⵏⵙ ⵉ ⵓⴷⴰⴱⵓ ⴳ ⵓⵙⴳⴳⴰⵙ 1672. ⵜⵓⵙⴽⵉⵡⵉⵏ ⵏⵏⴰ ⵉⵍⵍⴰⵏ ⵙⴳ ⵜⵉⵖⵔⵎⵜ ⵏ ⵜⵎⴷⵉⵏⵜ ⵜⵜⵓⵔⴷⵍⵏ ⴰⴼⴰⴷ ⴰⴷ ⵢⵉⵍⵉ ⵡⴰⵏⵙⴰ; ⵉⵙⵎ ⵏ ⵓⵏⵏⴰⵔ ⴰⴳⴷⵓⴷ ⴰⵎⵇⵔⴰⵏ ⵏⵏⴰ ⴷ ⵉⴷⴷⴰⵏ ⴷⴰⵜ ⵏ ⵜⵖⵔⵎⵜ ⴰⵙⵙ ⴰ, ⵍⵀⴷⵉⵎ (ⵏⵖ ⴷ ⴰⵏⵙⴰ ⵍⵀⴷⵉⵎ),  ⴰⵔ ⵉⵎⵎⴰⵍ "ⵉⴳⵉⵍ" ⵉⴷⴷⴰ ⴷ ⵙⴳ ⵉⵎⵓⴷⴰⵔ ⵏ ⵓⴳⵉⵍ ⵏⵏⴰ ⵉⵜⵜⵓⵊⵎⴰⵄⵏ ⴷⵉⵏⵏⴰⵖ ⴳ ⵜⵉⵣⵉ ⵏ ⵓⵔⴷⴷⵓⵍ. ⵜⴰⵡⵓⵔⵉ ⵜⴻⵜⵜⵓⵚⴽⴰ ⵙ ⵉⵎⵡⵓⵔⴰⵏ ⵉⵜⵜⵓⵅⵍⵚⵏ ⴰⵡⴷ ⵙ ⵉⴳⵔⴰⵡⵏ ⵏ ⵉⵙⵎⴳⴰⵏ, ⵙⵍⴰⵡⴰⵏ ⴰⴽⴽⵯ ⵉⵎⵃⴱⴰⵙ ⵉⵎⴰⵙⵉⵃⵉⵢⵏ ⵏ ⵉⵎⵏⵖⵉⵜⵏ. ⵉⵙⵙⵉⴹⵏ ⵖⴼ ⵓⵟⵟⵓⵏ ⴰⵎⴰⵜⴰⵢ ⵏ ⵉⵎⵡⵓⵔⴰⵏ ⵉⵍⵍⴰⵏ  ⴳⵔ 25,000 ⴷ 55,000.

ⴰⵡⴷ ⴳ ⵜⵏⴱⴰⴹⵜ ⵏ ⵎⵓⵍⴰⵢ ⵙⵎⴰⵄⵉⵍ ⴰⴳ ⵉⵎⵣⴷⴰⵖⵏ ⵓⴷⴰⵢⵏ ⵏ ⵜⵎⴷⵉⵏⵜ ⵜⵜⵓⵙⵎⵓⵜⵜⵉⵏ ⵙ ⵍⵎⵍⵍⴰⵃ ⵏⵖ ⴷ ⵜⴰⵎⵏⴰⴹⵜ ⵏ ⵓⴷⴰⵢⵏ ⴳ ⵓⵜⴰⵔⴰⵎ, ⵜⴰⵎⴰ ⵏ ⵜⵇⵙⴱⴰⵜ, ⵓⵔⵉⴷⴷ ⴰⵎ ⵍⵎⵍⵍⴰⵃ ⵏ ⴼⴰⵙ ⵏⵖ ⴷ ⵡⵉⵏ ⵎⵕⵕⴰⴽⵛ. ⵍⵎⵍⵍⴰⵃ ⵉⵍⵍⴰ ⴳⵔ ⵜⵎⴷⵉⵏⵜ ⵜⴰⵇⴱⵓⵔⵜ - ⴰⴷⴰⵔⴰⵎ ⵏ ⵓⵏⵙⴰ ⵍⵀⴷⵉⵎ - ⴷ ⵜⵙⴳⴰ ⵢⴰⴹⵏⵉⵏ ⵏ ⵎⴰⴷⵉⵏⴰⵜ ⵔⵔⵉⵢⴰⴹ ⵍⵄⴰⵏⴱⴰⵔⵉ. ⵍⵎⵍⵍⴰⵃ ⴷ ⵎⴰⴷⵉⵏⴰⵜ ⵔⵔⵢⴰⴹ ⵙ ⵙⵉⵏ ⴳⴰⵏ ⵙⴳ ⵢⴰⵜ ⵜⵎⵏⴰⴹⵜ ⵜⴰⴷⵖⵔⴰⵏⵜ ⵙ ⵓⵏⴰⴹ ⵏ ⵙⵎⴰⵄⵉⵍ ⴳ ⵜⵖⵎⵔⵜ ⵜⵓⵜⵔⵉⵎⵜ ⴳⵔ ⵜⵎⴷⵉⵏⵜ ⵜⴰⵇⴱⵓⵔⵜ ⴷ ⵜⵇⵙⴱⴰⵜ.

ⵙⵎⴰⵄⵉⵍ ⴰⵡⴷ ⵉⵙⴽⵔ ⵜⵓⴳⴳⵓⵜ ⵏ ⵜⵡⵓⵔⵉⵡⵉⵏ ⴳ ⴰⴽⴽⵯ ⵜⵎⴷⵉⵏⵜ ⵜⴰⵇⴱⵓⵔⵜ . ⵉⵙⵙⵍⵖⵜ ⵉⴳⵓⴷⴰⵔ ⵉⵚⴽⵓ ⵜⵉⵡⵓⵔⴰ ⵜⵉⵎⵇⵔⴰⵏⵉⵏ ⵏ ⵜⵎⴷⵉⵏⵜ ⴰⵎ ⴱⴰⴱ ⴱⵔⴷⵄⵉⵏ ⴷ ⴱⴰⴱ ⵍⵅⵎⵉⵙ. ⵉⵚⴽⵓ ⴰⵡⴷ ⴽⵔⴰ ⵏ ⵜⵇⵙⴱⴰⵜⵉⵏ ⵢⴰⴹⵏ ⴳ ⴰⴽⴽⵯ ⵜⵎⴷⵉⵏⵜ ⴰⴼⴰⴷ ⴰⴷ ⵉⵙⵙⴻⵙⵣⴷⵖ ⵉⵙⵎⴳⴰⵏ ⵏⵏⵙ ⵢⴰⵔⵉ (ⴷ ⴰⵡⴷ ⵉⵏⴱⴹ) ⵜⴰⵎⴷⵉⵏⵜ, ⵣⵓⵏ  ⴷ ⵜⴰⵖⵔⵎⵜ ⵏ ⵀⴷⵔⴰⵛ ⴷ ⵜⵖⵔⵎⵜ ⵜⵉⵣⵉⵎⵉ. ⵉⵙⵎⴰⵢⴰⵏⵓ ⵜⵉⵎⵣⴳⵉⴷⴰ ⵜⴰⵎⵇⵔⴰⵏⵜ ⴷ ⵜⵉⵏⵎⵍ ⵏ ⵍⵇⴰⴹⵉ (ⵏⵏⴰ ⵉⴼⴽⴰ ⵉ ⵉⵏⵍⵎⴰⴷⵏ ⵙⴳ ⵜⴼⵉⵍⴰⵍⵜ), ⴷ ⵉⴱⵏⵓ ⵜⵉⵎⵣⴳⵉⴷⴰ ⵣⵉⵜⵓⵏⴰ. ⵅⵏⴰⵜⴰ ⴱⵏⵜ ⴱⴽⴽⴰⵔ, ⵢⴰⵜ ⵙⴳ ⵜⵎⵖⴰⵔⵉⵏ ⵏⵏⵙ ⵏⵏⴰ ⵉⴳⴰⵏ ⴰⵡⴷ ⵜⴰⵡⴰⵣⵉⵔⵜ (ⵜⴰⵎⴰⵡⵙⴰⵙⵜ) ⵏⵏⵙ (ⴷ ⵜⴳⴰ ⴳ ⵢⴰⵜ ⵜⵉⵣⵉ ⵜⴰⴳⵣⵍⴰⵍⵜ ⵜⴰⵏⴱⴰⴹⵜ ⵏ ⵍⵎⵖⵔⵉⴱ ⴳ ⵓⵙⴳⴳⴰⵙ 1728 ⴷⴼⴼⵉⵔ ⵏ ⵜⵎⵜⵜⴰⵏⵜ ⵏⵏⵙ), ⵏⵜⵜⴰⵜ ⴰⵢⴷ ⵉⵚⴽⴰⵏ ⵜⵉⵎⵣⴳⵉⴷⴰ ⵏ ⴱⴰⴱ ⴱⵔⴷⵄⵉⵏ, ⵜⴻⵜⵜⵓⵙⵎⴰⴷ ⴳ ⵓⵙⴳⴳⵯⴰⵙ 1709.

ⵢⴰⵜ ⵙⴳ ⵜⵓⵥⴽⵉⵡⵉⵏ ⵜⵉⵎⴳⴳⵓⵔⴰ ⴷⴰⵜ ⵏ ⵜⵎⵜⵜⴰⵏⵜ ⵏⵏⵙ, ⵜⴻⵜⵜⵓⵚⴽⴰ ⴳⵔ 1721 ⴷ 1725, ⵜⴳⴰ ⵀⵔⵉ ⵍⵎⴰⵏⵚⵓⵔ. ⵜⴰⴳⴳⵓⵔⵜ ⵜⴰⵎⵇⵔⴰⵏⵜ ⵉⵜⵜⵓⵙⵙⴰⵏ ⵙ ⴱⴰⴱ ⵍⵎⴰⵏⵚⵓⵔ ⵍⵄⵍⵊ, ⵉⵙⵉⴳⴳⵉⵔⵏ ⵖⴼ ⵓⵏⵙⴰ ⵏ ⵍⵀⴷⵉⵎ, ⵓⵔ ⵜⴻⵜⵜⵓⵙⵎⵉⴷ ⴰⵔ ⵓⵙⴳⴳⴰⵙ 1732 ⵙ ⵢⵉⵡⵉⵙ ⵏⵏⵙ ⵄⴱⴷ ⵍⵍⴰⵀ ⵓ ⵙⵎⴰⵄⵉⵍ. ⵉⵡⵉⵙ ⴷ ⵓⵏⵏⴰ ⵉⵏⴱⴹⵏ ⴽⵔⴰ ⵉⵎⵥⵥⵉⵢⵏ, ⵃⵎⴰⴷ ⴷⴷⵀⴱⵉ ⵓ ⵙⵎⴰⵄⵉⵍ, ⵉⵙⴽⵔ ⵉⴱⴷⴷⵉⵍⵏ ⵉ ⵓⴷⴱⵏⵉ ⵏ ⴱⴰⴱⴰⵙ ⴳ ⵙⵏⴰⵜ ⵜⵏⴱⴰⴹⵉⵏ ⵏⵏⵙ ⵉⵎⵥⵥⵉⵢⵏ (ⴳ 1727–1728 ⴷ 1728–1729) ⴷ ⴰⵡⴷ ⵏⵜⵜⴰ ⵉⵜⵜⵓⵎⴹⴰⵍ ⴷⵉⵏⵏⴰⵖ ⴳ ⵓⵙⴳⴳⴰⵙ 1729.

### ⵜⵉⵣⵉ ⵜⴰⵄⴰⵍⴰⵡⵉⵜ ⵜⴰⴷⴼⴼⵉⵔⵜ (ⵜⴰⵙⵓⵜ ⵜⵉⵙⵙ ⵎⵔⴰⵡ ⴷ ⵜⴰⵎ ⴰⵔ ⵜⵉⵙⵙ ⵙⵉⵎⵔⴰⵡ)
ⴹⴰⵕⵜ ⵜⵎⵜⵜⴰⵏⵜ ⵏ ⵙⵎⴰⵄⵉⵍ, ⴰⵙⵓⵔⵙ ⴰⵙⵔⵜⴰⵏ ⴳ ⵍⵎⵖⵔⵉⴱ ⵜⵀⵏⵓⵏⵏⵉ ⴰⵛⴽⵓ ⴰⵔ ⵜⵜⵎⴰⵖⵏ ⵡⴰⵔⵔⴰⵡ ⵏⵏⵙ ⵖⴼ ⵓⴷⴰⴱⵓ. ⵎⴽⵏⴰⵙ ⵓⵔ ⵜⵇⵇⵉⵎ ⵜⴳⴰ ⵜⴰⵎⴰⵥⵓⵏⵜ ⵉⵔⴷⵍ ⴷⵉⴳⵙ ⵜⵓⴳⴳⵓⵜ ⴳ ⵓⵏⴷⵓⴷⵉ ⵏ 1755. ⵜⴰⵎⴷⵉⵏⵜ ⵜⴻⵜⵜⵓⵊⵊⴰ ⴷ ⵜⵓⴳⴳⵓⵜ ⵏ ⵜⵙⴳⴳⵉⵡⵉⵏ ⵏ ⵜⵉⵖⵔⵎⵜ ⵜⴰⴳⵍⴷⴰⵏⵜ ⵜⴰⵎⵇⵔⴰⵏⵜ ⵜⴻⵜⵜⵓⵙⴰⵖⵏ. ⴰⴳⵍⵍⵉⴷ ⵎⵓⵃⵎⵎⴰⴷ ⵓ ⵄⴱⴷ ⵍⵍⴰⵀ, ⵓⵏⵏⴰ ⵉⵏⴱⴹⵏ ⴳⵔ 1757 ⴷ 1790, ⵉⵙⴽⵔ ⴽⵔⴰ ⵏ ⵉⵙⵏⵜⴰⵢ ⴳ ⵜⵎⴷⵉⵏⵜ. ⵉⵔⵏⵓ ⵉⵖⵔⵎ ⵏ ⴷⴷⴰⵔ ⵍⴱⵉⴹⴰ ⴳ ⵓⵔⵜⵉ ⵏ ⵓⴳⴷⴰⵍ ⴳ ⵓⵏⵥⵓⵍ ⴰⴳⵎⵎⵓⴹ ⵏ ⵉⵖⵔⵎ ⴰⵎⵇⵔⴰⵏ, ⵓⵏⵏⴰ ⴷⴼⴼⵉⵔ ⵢⴰⵖⵓⵍ ⴰⵔ ⵢⴰⵜ ⵜⵉⵏⵎⵍ ⵜⴰⵙⵔⴷⴰⵙⵜ ⵜⴰⴳⵍⴷⴰⵏⵜ. ⵉⴱⵏⴰ ⵜⵉⵎⵣⴳⵉⴷⴰ ⵏ ⵔⵔⵡⵄⴰ ⴳ ⵜⵙⴳⴰ ⵏ ⵓⵏⵥⵓⵍ ⵏ ⵜⵉⵖⵔⵎⵜ ⵏ ⵎⵓⵍⴰⵢ ⵙⵎⴰⵄⵉⵍ,  ⵓⵏⵏⴰ ⵉⴳⴰⵏ ⵜⵉⵎⵣⴳⵉⴷⴰ ⵜⴰⵎⵇⵔⴰⵏⵜ ⴰⴽⴽⵯ ⴳ ⵎⴽⵏⴰⵙ. ⴰⵡⴷ ⵉⵔⵏⴰ ⵢⴰⵜ ⵜⵇⵓⴱⴱⴰ ⵖⴼ ⵜⵎⴹⵍⵜ ⵏ ⵎⵓⵃⵎⵎⴷ ⵓⵄⵉⵙⴰ (ⵖⴰⵙ ⴱⵕⵕⴰ ⵏ ⵉⵖⵔⵎⴰⵏ ⵏ ⵜⵎⴷⵉⵏⵜ) ⵉⵚⴽⵓ ⴰⵡⴷ ⵜⴰⵚⵚⵓⵎⵄⵜ ⵏ ⵜⵎⵣⴳⵉⴷⴰ ⵜⴰⵎⵇⵔⴰⵏⵜ ⴷ ⵜⵎⵣⴳⵉⴷⴰ ⵏ ⵏⵊⵊⴰⵔⵉⵏ ⴳ ⵜⵎⴷⵉⵏⵜ ⵜⴰⵇⴱⵓⵔⵜ. ⵎⴰⵛⴰ ⴷⴷⴰⵔ ⵍⴽⴱⵉⵔⴰⵜⴻⵜⵜⵓⵊⵊⴰ ⵜⴰⵖⵓⵍ ⴷ ⵜⵎⵏⴰⴹⵜ ⵏ ⵓⵣⴷⴰⵖ ⴷ ⵡⵉⵍⵍⵉ ⵉⵣⴷⵖⵏ ⴳⵉⵙ ⴱⵏⴰⵏ ⵜⴰⴷⴷⵔⵡⵉⵏ ⵏⵏⵙⵏ ⴳ ⵓⴳⵏⵙⵓ ⴷ ⴳⵔ ⵜⵓⵙⵏⵉⵡⵉⵏ ⵏ ⵜⵖⵔⵎⵜ ⵜⴰⵇⴱⵓⵔⵜ ⵏ ⵜⵉⵣⵉ ⵏ ⵙⵎⴰⵄⵉⵍ. ⴳ ⵜⵣⵡⵉⵔⵉ ⵏ ⵜⴰⵙⵓⵜ ⵜⵉⵙⵙ ⵙⵉⵎⵔⴰⵡ, ⴰⴳⵍⵍⵉⴷ ⵄⴱⴷ ⵕⵕⵃⵎⴰⵏ ⵓⵀⵉⵛⴰⵎ ⵉⵔⵏⵓ ⵢⴰⵜ ⵜⵓⵚⴽⴰ ⵏ ⵍⵓⵊⵢⴰ ⴷⴰⵜ ⵏ ⴱⴰⴱ ⵍⵎⵏⵚⵓⵔ ⵡⵉⵏⵏⴰ ⵉⵙⵙⵎⵔⴰⵙⵏ ⴰⵎ ⵡⴰⵏⵙⴰ ⵏ ⵓⴳⵔⴰⵡ ⵉ ⵜⵎⵏⵓⴽⴰⵍ ⴷ ⵜⵙⵏⴱⴹⴰⵢⵜ ⵏ ⵓⵏⴱⴱⴰⴹ, ⵎⴰⵛⴰ ⵜⵓⵚⴽⴰ ⴰⴷ ⵜⴻⵜⵜⵓⴽⴽⵙ ⴷⴼⴼⵉⵔ ⴰⵏⵏ.

### ⴰⵎⵣⵔⵓⵢ ⴰⵜⵔⴰⵔ (ⵜⴰⵙⵓⵜ ⵜⵉⵙⵙ ⵙⵉⵎⵔⴰⵡ ⴰⵔ ⵜⵉⵙⵙ ⵙⵉⵎⵔⴰⵡ ⴷ ⵢⴰⵏ)

ⴹⴰⵕⴰⵜ ⵏ ⵜⴽⵓⵍⵓⵏⵉⵢⵜ ⵜⴰⴼⵕⴰⵏⵚⵉⵚⵜ ⵉ ⵍⵎⵖⵔⵉⴱ ⴳ 1912, ⵜⴰⵏⴱⴰⴹⵜ ⵜⴰⴼⵕⴰⵏⵚⵉⵚⵜ ⵜⵙⵏⵏⵓⵍⴼⴰ ⵢⴰⵜ ⵜⵎⴷⵉⵏⵜ ⵜⴰⵎⴰⵢⵏⵓⵜ ⵖⴼ ⵢⴰⵏ ⵓⵏⵙⴰ ⵉⴷⴷⴰⵏⴷ ⴳ ⵓⴳⴰⴼⴰ ⴰⴳⵎⵎⵓⴹ ⵏ ⵜⵎⴷⵉⵏⵜ ⵜⴰⵇⴱⵓⵔⵜ. ⵜⴰⵎⴰⵥⵓⵏⵜ ⵏ ⵍⵎⵖⵔⵉⴱ ⵜⴻⵜⵜⵓⵙⵎⵛⵜⵉⴳ ⵙⴳ ⴼⴰⵙ ⴰⵔ ⵕⵕⴱⴰⵟ, ⴰⵢⴰ ⵉⵙⵙⵓⵖⵓⵍ ⵜⵎⴷⵉⵏⵉⵏ ⴰⵎ ⵎⴽⵏⴰⵙ (ⵡⵉⵏⵏⴰ ⵉⵍⵍⴰⵏ ⵜⴰⵎⴰ ⵏ ⴼⴰⵙ) ⴰⴷ ⵜⴻⵜⵜⵓⵊⵊⴰⵏ. ⴽⵔⴰ ⵏ ⵉⵏⴱⴰⴹⵏ ⵉⵎⵓⵙⵍⵎⵏ ⵉⵇⴱⵓⵔⵏ ⴷ ⵉⵎⵙⵜⴰⵢⵏ ⵇⵇⵉⵎⴰⵏ ⴳ ⵜⵉⵔⵙⵓⵜⵉⵏ ⵏⵏⵙⵏ, ⵎⴰⵛⴰ ⵎⴽⵏⴰⵙ ⵜⴻⵜⵜⵓⵙⵏⵎⵍ ⴷⴷⴰⵡ ⵏ ⵢⴰⵜ ⵜⵏⴱⴰⴹⵜ ⵜⴰⴼⵕⴰⵏⵚⵉⵚⵜ ⵜⴰⵏⵖⵔⵎⴰⵏⵜ ⴷ ⵜⴰⵙⵔⴷⴰⵙⵜ ⵜⴰⵎⴰⵢⵏⵓⵜ. ⵜⴰⵎⴷⵉⵏⵜ ⵜⴰⵖⵓⵍ ⵜⴳⴰ ⵢⴰⵏ ⵡⴰⵎⵎⴰⵙ ⵏ ⵓⵣⵡⴰⴳ ⵉ ⵉⵎⴷⴰⵏ ⴷ ⵉⵍⵣⴰⵣⵏ ⵍⵍⵉ ⵉⵜⵎⵓⴷⴷⵓⵏ ⵙⴳ ⵓⴳⵎⵎⵓⴹ ⴰⵔ ⵓⴷⴰⵔⴰⵎ ⵏⵖⴷ ⵙⴳ ⵓⴳⴰⴼⴰ ⴰⵔ ⵓⵏⵥⵓⵍ ⴳ ⴰⴽⴽⵯ ⵜⴰⵎⵓⵔⵜ, ⵔⵏⵓ ⵖⵉⴼⵙ ⴰⵙⵓⵣⴷⵖ ⵏ ⵉⴳⵔⴰⵡⵏ ⵉⵙⵔⴷⴰⵙⵏ ⵉⵎⵇⵔⴰⵏⵏ. ⵓⵟⵟⵓⵏ ⵏ ⵉⵎⵣⴷⴰⵖⵏ ⵏ ⵎⴽⵏⴰⵙ ⵉⵎⵖⵓⵔ ⵙⴳ 25,000 ⴳ ⵜⴰⵣⵡⴰⵔⵜ ⵏ ⵜⴰⵙⵓⵜ ⴰⵔ ⵓⴳⴰⵔ ⵏ 140,000 ⴳ ⵡⴰⵎⵎⴰⵙ ⵏ ⵜⴰⵙⵓⵜ ⵜⵉⵙⵙⵙ ⵙⵉⵎⵔⴰⵡ. ⴽⵔⴰ ⵏ ⵉⴱⵔⴷⴰⵏ ⴳ ⵜⵎⴷⵉⵏⵜ ⵜⴰⵇⴱⵓⵔⵜ ⵜⵜⵓⵙⵏⵖⴰⵍⵏ ⴼⴰⴷ ⴰⴷ ⵢⵉⵍⵉ ⵓⴷⵖⴰⵔ ⵉ ⵓⵎⵓⵙⵙⵓ ⵏ ⵓⵙⵉⴽⵍ ⵉⵎⵇⵇⵓⵔⵏ, ⵎⴰⵛⴰ ⵜⵓⴳⴳⵓⵜ ⵏ ⵜⵏⵏⵓⴼⵍⵉⵜ ⵜⴰⵎⴰⵢⵏⵓⵜ ⵜⴻⵜⵜⵓⵙⴽⴰ ⴳ ⵜⵎⴷⵉⵏⵜ ⵜⴰⵎⴰⵢⵏⵓⵜ. ⵉⵏⴱⴰⴹⵏ ⵉⴼⵕⴰⵏⵚⵉⵚⵏ ⵉⵎⴰⵢⵏⵓⵜⵏ ⵙⵓⵜⵔⵏ ⵜⴰⵡⵍⴰ ⴳ ⵓⵃⵟⵟⵓ ⵏ ⵉⴷⵖⵔⴰⵏ ⵉⵎⵣⵔⵓⵢⵏ ⴳ ⵜⵎⴷⵉⵏⵜ ⵜⴰⵇⴱⵓⵔⵜ; ⵜⵉⵏⵎⴰⵍ ⵜⵜⵓⴽⵏⵏⴰⵡⵏ ⴳ ⵓⵙⴳⴳⴰⵙ 1922. ⴳ ⵜⵉⵣⵉ ⴰⴷ ⵎⴽⵏⴰⵙ ⵜⴳⴰ ⴰⵡⴷ ⵢⴰⵏ ⵡⴰⵎⵎⴰⵙ ⵏ ⵜⴼⵍⵍⴰⵃⵜ, ⵜⴻⵜⵜⵓⵏⴱⴰⴹ ⵣⵡⴰⵔ ⵙ ⵉⵎⴷⴷⵓⵔⵔⵢⵏ ⵉⴼⵕⴰⵏⵚⵉⵚⵏ ⵏⵏⴰ ⵉⵍⴽⴰⵏ ⵜⵓⴳⴳⵓⵜ ⵏ ⵡⴰⴽⴰⵍ ⴷⴳ ⵜⵉⵙⴳⴳⵉⵏ ⵏ ⵜⵎⴷⵉⵏⵜ.

## ⵜⴰⵔⴰⴽⴰⵍⵜ
ⵎⴽⵏⴰⵙ ⵜⵍⵍⴰ ⴳ ⵢⴰⵜ ⵜⴰⵏⵙⴰ ⵜⴰⵙⵜⵔⴰⵜⵉⵊⵉⵜ ⴳ ⵡⵓⵍ ⵏ ⵍⵎⵖⵔⵉⴱ. ⴳ ⵓⵏⵥⵓⵍ ⴷ ⵓⵏⵥⵓⵍ ⵓⴳⵎⵎⵓⴹ ⵏⵏⵙ ⵜⵍⵍⴰ ⵜⴰⴳⴰⵏⵜ ⵏ ⵢⵉⴳⴷⵍ ⴷ ⵉⴷⵓⵔⴰⵔ ⵏ ⵡⴰⵟⵍⴰⵙ ⴰⵏⴰⵎⵎⴰⵙ  ⴷ ⵜⵉⵎⴷⵉⵏⵉⵏ ⵉⴼⵔⴰⵏ ⴷ ⴰⵣⵕⵓ; ⴷ ⵙ ⴷⴰⵜ ⵓⴳⴰⵔ ⴳ ⵓⵏⵥⵓⵍ ⵍⵍⴰⵏ ⵜⵉⵖⵍⵉⵡⵉⵏ ⵏ ⵜⴰⴼⵉⵍⴰⵍⵜ. ⴳ ⵓⴷⴰⵔⴰⵎ ⵍⵍⴰⵏ ⵙⵏⴰⵜ ⵜⵎⵏⴰⴹⵉⵏ ⵜⵉⵎⵇⵔⴰⵏⵉⵏ ⵏ ⵍⵎⵖⵔⵉⴱ: ⴰⵏⴼⴰ ⴷ ⵕⵕⴱⴰⵟ. ⴰⵔ ⵓⴳⴰⴼⴰ ⵉⵍⵍⴰ ⵉⴷⵔⴰⵔ ⵏ ⵔⵔⵉⴼ ⴷ ⵜⵎⴷⵉⵏⵉⵏ ⵟⴰⵏⵊⴰ ⴷ ⵜⵉⵟⵟⴰⵡⵉⵏ. ⵜⵉⵍⵉ ⵡⵓⵊⴷⴰ ⴷ ⴼⴰⵙ ⵍⵍⴰⵏ ⴳ ⵓⴳⵎⵎⵓⴹ ⵏⵏⵙ.

## ⴰⵏⵣⵡⵉ
ⵎⴽⵏⴰⵙ ⵉⵍⵍⴰ ⵖⵓⵔⵙ ⵢⴰⵏ ⵓⵏⵣⵡⵉ ⵏ ⵉⵍⵍ ⵓⵎⵍⵉⵍ ⴰⵏⴰⵎⵎⴰⵙ ⴷ ⵓⵏⴱⴷⵓ ⵉⵔⵖⴰⵏ . ⴰⵏⵣⵡⵉ ⵏⵏⵙ ⵉⵎⵢⴰⴳⴳⴰ ⴷ ⴽⵔⴰ ⵏ ⵜⵎⴷⵉⵏⵉⵏ ⴳ ⵓⵏⵥⵓⵍ ⵏ ⴱⵕⵟⵇⵇⵉⵣ (ⴰⵎ ⴱⵉⵊⴰ ⵏⵖⴷ ⵉⴱⵓⵔⴰ) ⴷ ⴽⵔⴰ ⵏ ⵜⵎⵏⴰⴹⵉⵏ ⵏ ⵓⵏⵥⵓⵍ ⵏ ⵚⴱⴰⵏⵢⴰ. ⵜⴰⵣⵖⵍⵜ ⴰⵔ ⵜⴷⴷⵓ ⵙⴳ ⵓⵚⵎⵎⵉⴹ ⴳ ⵜⴰⴳⵔⵙⵜ ⴰⵔ ⵓⵙⵙⴰⵏ ⵉⵔⵖⴰⵏ ⴳ ⵓⵏⴱⴷⵓ ⴳ ⵡⴰⵢⵢⵓⵔ ⵏ ⵢⵓⵏⵢⵓ–ⵛⵜⴰⵏⴱⵉⵔ. ⵜⴰⴷⴳⴳⴰⵜ ⵜⴰⵣⵖⵍⵜ  ⴰⵔ ⵜⵜⴰⵍⵉ ⵙ ⵓⵎⴰⵜⴰ 10–14 **°C** . ⵜⴰⵣⵖⵍⵜ ⵜⴰⵎⴰⴼⵍⵍⴰⵜ ⵏ ⵜⴰⴳⵔⵙⵜ ⴰⵔ ⵜⴰⵡⴹ ⵀⵍⵍⵉ ⵖⴰⵙ 15.5 **°C** ⴳ ⴷⵓⵊⴰⵏⴱⵉⵔ–ⵉⴰⵏⵏⴰⵢⵔ, ⴳ ⵓⵎⴰⵜⴰ ⵜⵉⵣⵖⵍⵉⵏ ⵏ ⵉⴹ ⴰⵔ ⵜⵜⴰⵡⴹⵏ 5 °C. ⵅⴰⴷⵉ ⵎⴰⵢ ⵉⴽⴽⴰⵜ ⵓⴷⴼⵍ .

## ⵜⵓⴷⴷⵓⵔⵉⵏ

## ⵉⴷⵖⵔⴰⵏ ⵉⵎⵣⵔⵓⵢⵏ

ⵉⴷⵖⵔⴰⵏ ⵉⵎⵣⵔⵓⵢⵏ ⵉⵎⵇⵔⴰⵏⵏ ⵏ ⵜⵎⴷⵉⵏⵜ ⵎⵓⵏⵏ ⴳ ⵜⵎⴷⵉⵏⵜ ⵜⴰⵇⴱⵓⵔⵜ ⴷ ⵜⵇⵙⴱⴰⵜ ⵜⴰⵎⵇⵔⴰⵏⵜ ⵏ ⵙⵎⴰⵄⵉⵍ ⵓⵛⵛⵔⵉⴼ ⴳ ⵓⵏⵥⵓⵍ. ⵉⴷⵖⵔⴰⵏ ⵏⵏⴰ ⵉⵜⵜⵓⵙⵙⴰⵏ ⵍⵍⴰⵏ ⴷⴷⴰⵡ ⴰⴷ.

### ⴰⵏⵙⴰ ⵍ-ⵀⴷⵉⵎ
ⵙ ⵜⵓⴳⴳⵓⵜ ⴷⴰ ⵜⴻⵜⵜⵓⵙⵎⵢⴰⴳⴳⴰ ⴷ ⵓⵏⴰⵔⴰⵔ ⵏ ⵊⴰⵎⵄ ⵍⴼⵏⴰ ⴳ ⵎⵕⵕⴰⴽⵛ, ⴰⵏⴰⵔⴰⵔ ⵏ ⵍⵀⴷⵉⵎ (ⴰⵏⵙⴰ ⵍⵀⴷⵉⵎ) ⵉⴳⴰ ⵢⴰⵏ ⵓⵏⴰⵔⴰⵔ ⴰⵎⵇⵔⴰⵏ ⴳ ⵓⵏⵥⵓⵍ ⵏ ⵜⵎⴷⵉⵏⵜ ⵜⴰⵇⴱⵓⵔⵜ, ⴷⴰⵜ ⵏ ⵜⵉⴳⴳⵓⵔⵉⵡⵉⵏ ⵜⵉⵎⵇⵔⴰⵏⵉⵏ ⵏ ⵉⵖⵔⵎ ⴰⴳⵍⴷⴰⵏ ⵏ ⵙⵎⴰⵄⵉⵍ ⵓ ⵛⵛⵔⵉⴼ. ⵉⵙⵎ ⵏ ⵓⵏⴰⵔⴰⵔ - ⵍⵀⴷⵉⵎ - ⵉⴳⴰⵏ "ⵉⴳⵉⵍ" ⴷ ⵉⵎⵎⴰⵍ ⵉ ⵓⵙⵉⴳⵍ ⵏⵏⴰ ⵙⵎⴰⵄⵉⵍ ⵉⵙⴽⵔ ⴷⴰ ⴳ ⵜⵓⵙⴽⴰ ⵏ ⵉⵖⵔⵎⴰⵏ ⵏⵏⵙ. ⵢⵓⵊⵊⴰ ⴰⵏⵙⴰ ⴰⴷ ⵉⴳⴰ ⵢⴰⵏ ⵓⵏⴰⵔⴰⵔ ⴰⴳⴷⵓⴷ ⴰⴷ ⵉⴱⴹⵓ ⵉⵖⵔⵎ ⵏⵏⵙ ⵖⴼ ⵜⴰⵙⴳⴰ ⵢⴰⴹⵏ ⵏ ⵜⵎⴷⵉⵏⵜ. ⵙⴳ ⵜⵉⵣⵉ ⴰⵏⵏ, ⴰⵏⵔⴰⵔ ⵉⴳⴰ ⵡⴰⵎⵎⴰⵙ ⵏ ⵉⵎⵓⵙⵙⵓⵜⵏ ⵉⵎⵣⴰⵔⴰⵢⵏ ⴰⵎ ⵉⵎⴰⵍⵍⴰⵙⵏ, ⵉⴱⵢⵢⴰⴹⵏ, ⴷ ⵉⵎⵣⵣⴰⵡⴰⵏ.

### ⵜⵉⵎⵣⴳⵉⴷⴰ ⴷ ⵜⵉⵏⵎⴰⵍ

* **[[ⵜⵉⵎⵣⴳⵉⴷⴰ ⵜⴰⵎⵇⵔⴰⵏⵜ ⵏ ⵎⴽⵏⴰⵙ]]:** ⵜⴰⵎⵣⴳⵉⴷⴰ ⵜⴰⵎⵇⵔⴰⵏⵜ ⴰⴽⴽⵯ ⵏ ⵜⵎⴷⵉⵏⵜ ⵜⴰⵇⴱⵓⵔⵜ ⴷ ⵢⴰⵜ ⵙⴳ ⵜⵉⵇⴱⵓⵔⵉⵏ ⴰⴽⴽⵯ, ⵜⴰⵡⴹ ⴰⵔ 3,500 ⵎⵉⵜⵔⵓ ⴰⵎⴽⴽⵓⵥ ⴷ ⵜⴻⵜⵜⵓⵙⵙⴽⴰ ⴳ ⵜⴰⵙⵓⵜ ⵜⵉⵙⵙ ⵎⵔⴰⵡ ⴷ ⵙⵉⵏ ⵙⴳ ⵉⵎⵕⴰⴱⵟⵏ, ⵎⴰⵛⴰ ⵜⴻⵜⵜⵄⴰⵡⴷ ⵜⵜⵓⴱⵏⴰ ⵎⵛⵜⴰ ⵏ ⵜⵉⴽⴽⴰⵍ ⵙⴳ ⵜⵉⵣⵉ ⴰⵏⵏ.

* **[[ⵜⵉⵏⵎⵍ ⵜⴰⴱⵓⵄⵏⴰⵏⵉⵜ]]:** ⵜⵉⵏⵎⵍ ⵉⵜⵜⵓⵙⵙⴰⵏ ⴰⴽⴽⵯ ⵏ ⵜⵎⴷⵉⵏⵜ (ⵜⵉⵏⵎⴰⵍ ⵉ ⵓⵍⵎⵎⵓⴷ ⴰⴷⴰⵡⵙⴰⵏ ⴳ ⵜⵓⵙⵙⵏⴰ ⵜⴰⵏⵙⵍⵎⵜ) ⵜⴻⵜⵜⵓⵙⵙⴽⴰ ⵙⴳ ⵓⴳⵍⵍⵉⴷ ⴰⵎⴰⵔⵉⵏⵉ ⴰⴱⵓ ⵍⵃⴰⵙⴰⵏ ⴳ ⵓⵙⴳⴳⴰⵙ 1335-1336 ⵎⴰⵛⴰ ⴰⵙⵙⴰ ⵜⴻⵜⵜⵓⵙⵎⵎⴰ ⵙ ⵉⵙⵎ ⵏ ⵢⵉⵡⵉⵙ ⴰⴱⵓ ⵄⵉⵏⴰⵏ (ⵓⵏⵏⴰ ⵄⵏⵉⵅ ⵉⵄⴰⵡⴷ ⵉⴱⵏⴰⵜ ⴷⴼⴼⵉⵔ ⴰⵏⵏ). ⵜⵓⵏⴼ ⵉ ⵉⵎⴰⵍⵍⴰⵢⵏ ⴰⵙⵙⴰ, ⵜⴳⴰ ⵢⴰⵜ ⵙⴳ ⵜⵓⵙⴽⵉⵡⵉⵏ ⵉⵜⵜⵓⵙⴽⵙⴼⵏ ⴰⴽⴽⵯ ⴳ ⵜⵎⴷⵉⵏⵜ.

* **[[ⵜⵉⵎⵣⴳⵉⴷⴰ ⵏ ⵏⵊⵊⴰⵔⵉⵏ]]:** ⵎⵛⵜⴰ ⴰⴷ ⵜⴻⵜⵜⵓⵙⵙⴰⵏ ⴰⵎ ⵜⴰⵇⴱⵓⵔⵜ ⴰⴽⴽⵯ ⴳ ⵜⵎⴷⵉⵏⵜ, ⵜⵉⵎⵣⴳⵉⴷⴰ ⴰⴷ ⴰⵡⴷ ⵏⵜⵜⴰ ⴰⵎⵣⵔⵓⵢ ⵏⵏⵙ ⴷⴰ ⵉⵜⵜⴰⵖⵓⵍ ⴰⵔ ⵜⵉⵣⵉ ⵏ ⵉⵎⵕⴰⴱⵟⵏ, ⵎⴰⵛⴰ ⵜⴻⵜⵜⵓⵙⵏⴼⵍ ⵎⵛⵜⴰ ⵏ ⵜⵉⴽⴽⴰⵍ.

* **[[ⵜⵉⵎⵣⴳⵉⴷⴰ ⵏ ⵍⴰⵍⴰ ⵄⴰⵡⴷⴰ]]:** ⵜⵉⵎⵣⴳⵉⴷⴰ ⵜⴰⵎⵇⵔⴰⵏⵜ ⵏ ⵜⵇⵙⴱⴰⵜ ⵉⵣⵡⴰⵔⵏ ⵏ ⵜⵎⴷⵉⵏⵜ ⴷ ⵉⵖⵔⵎⴰⵏ ⵏ ⵙⵎⴰⵄⵉⵍ ⵓⵛⵛⵔⵉⴼ, ⵜⴻⵜⵜⵓⵙⵙⴽⴰ ⴳ ⵜⵉⵣⵉ ⵜⴰⵎⴰⵔⵉⵏⵉⵜ ⵎⴰⵛⴰ ⵜⵄⴰⵡⴷ ⵜⴻⵜⵜⵓⴱⵏⴰ ⴽⵓⵍⵜ ⵙ ⵙⵎⴰⵄⵉⵍ ⵓⵛⵛⵔⵉⴼ ⴳⵔ 1672 ⴷ 1678. ⵜⴰⵚⵚⵓⵎⵄⵜ ⵏⵏⵙ ⴷⴰ  ⵜⵜⵓⵥⴰⵕ ⵙⴳ ⴰⵏⵙⴰ ⵏ ⵍⴰⵍⴰ ⵄⵡⴷⴰ ⵏⵏⴰ ⴷ ⵉⴷⴷⴰⵏ ⵜⴰⵎⴰ ⵏⵏⵙ.

* **[[ⵜⵉⵎⵣⴳⵉⴷⴰ ⵏ ⴱⴰⴱ ⴱⵔⴷⵄⵉⵏ]]:** ⵜⵉⵎⵣⴳⵉⴷⴰ, ⵜⵍⵍⴰ ⵜⴰⵎⴰ ⵏ ⵜⴰⴳⴳⵓⵔⵜ ⵜⴰⴳⴰⴼⴰⵏⵜ ⵏ ⵜⵎⴷⵉⵏⵜ ⵜⴰⵇⴱⵓⵔⵜ (ⴱⴰⴱ ⴱⵔⴷⵄⵉⵏ) ⵜⴻⵜⵜⵓⴽⵎⵎⵍ ⴳ 1709 ⵖⴼ ⵓⵏⴰⴹⵏ ⵏ ⵜⴰⵎⴰⵡⵙⴰⵙⵜ ⵜⴰⵎⵣⵡⴰⵔⵓⵜ ⵏ ⵍⵎⵖⵔⵉⴱ, ⵅⵏⴰⵜⴰ ⴱⵏⵜ ⴱⴽⴽⴰⵔ. ⵜⵉⵎⵣⴳⵉⴷⴰ ⵜⴳⴰ ⵡⴰⵏⵙⴰ ⵏ ⵢⴰⵜ ⵜⴰⵎⵙⴰⵔⵜ ⵉⵛⵇⴰⵏ ⴳ ⵓⵙⴳⴳⴰⵙ 2010 ⴰⵍⵍⵉⴳ ⴷ ⵜⵔⴷⵍ ⵜⴰⵚⵚⵓⵎⵄⵜ ⵏⵏⵙ ⵜⴰⵎⵣⴰⵔⵢⴰⵏⵜ, ⵉⵎⵜⵜ 41 ⵓⴼⴳⴰⵏ. ⵜⵉⵎⵣⴳⵉⴷⴰ ⵜⴻⵜⵜⵓⴽⵏⵏⴰ ⴷ ⵜⴰⵚⵚⵓⵎⵄⵜ ⵏⵏⵙ ⵜⴻⵜⵜⵓⴱⵏⴰ ⴷⵉⵖ.

* **[[ⵜⵉⵎⵣⴳⵉⴷⴰ ⵏ ⵕⵕⵡⵄⴰ]]:** ⵜⵉⵎⵣⴳⵉⴷⴰ ⵜⴰⵅⴰⵜⴰⵔⵜ ⴰⴽⴽⵯ ⴳ ⵎⴽⵏⴰⵙ, ⵜⴻⵜⵜⵓⵙⴽⴰ ⵙⴳ ⵎⵓⵃⵎⵎⴷ ⵓ ⵄⴱⴷ ⵍⵍⴰⵀ ⴳⵔ 1757 ⴷ 1790. ⵜⵍⵍⴰ ⵜⴰⵎⴰ ⵏ ⵜⵉⵖⵔⵎⵜ ⵏ ⵀⵔⵉ ⵍⵎⴰⵏⵚⵓⵕ ⴳ ⵜⵙⴳⴰ ⵏ ⵓⵏⵥⵓⵍ ⵏ ⵜⵇⵙⴱⴰⵜ ⵏ ⵙⵎⴰⵄⵉⵍ ⵓⵛⵛⵔⵉⴼ.

* **[[ⵜⵉⵎⵣⴳⵉⴷⴰ ⵏ ⵣⵣⵉⵜⵓⵏⴰ]]:** ⵢⴰⵜ ⵜⵎⵣⴳⵉⴷⴰ ⵜⴰⵎⵇⵔⴰⵏⵜ ⵜⴻⵜⵜⵓⵙⴽⴰ ⵙⴳ ⵙⵎⴰⵄⵉⵍ ⵓⵛⵛⵔⵉⴼ ⴳ ⵓⵎⴰⵜⴰ ⵏ 1687.

* **[[ⵜⵉⵖⵎⵕⵜ ⵏ ⵎⵓⵃⵎⵎⴷ ⵓⵄⵉⵙⴰ]]:** ⴰⵡⴷ ⵜⴻⵜⵜⵓⵙⵙⴰⵏ ⵙ ⵜⵎⴹⵍⵜ ⵏ ⵛⵛⵉⵅ ⵍⴽⴰⵎⵍ. ⵢⴰⵏ ⵓⴷⵏⴱⵉ ⴰⵎⵇⵔⴰⵏ ⴷ ⵣⵣⴰⵡⵢⴰ, ⵖⴰⵙ ⴱⵕⵕⴰ ⵏ ⵉⵖⵔⵎⴰⵏ ⵏ ⵜⵎⴷⵉⵏⵜ ⵙ ⵓⴳⴰⴼⴰ ⵓⴷⴰⵔⴰⵎ, ⵜⴰⵣⵡⴰⵔⵜ ⵏⵏⵙ ⵙⴳ ⵜⵉⴳⴳⵔⴰ ⵏ ⵜⴰⵙⵓⵜ ⵜⵉⵙⵙ ⵎⵔⴰⵡ ⴷ ⵜⴰⵎ ⵎⴰⵛⴰ ⵉⵄⴰⵡⴷ ⵉⵜⵜⵓⴱⵏⴰ ⴷⴰⵔⵜ ⵓⵢⵏⵏⴰ. ⵎⵓⵃⵎⵎⴷ ⵓⵄⵉⵙⴰ, ⴰⵎⵣⵡⴰⵔⵓ ⵏ ⵉⵄⵉⵙⴰⵡⵉⵢⵏ, ⵢⴰⵜ ⵜⵔⴰⴱⴱⵓⵜ ⵜⴰⵚⵓⴼⵉⵜ ⵜⴰⵎⵇⵔⴰⵏⵜ ⴳ ⵍⵎⵖⵔⵉⴱ, ⵉⵜⵜⵓⵙⵎⴹⴰⵍ ⴷⵉⵏⵏ. 

* **[[ⵜⵉⵖⵎⵔⵜ ⵏ ⴽⴷⴷⵓⵔ ⵍⵄⴰⵍⴰⵎⵉ]]:** ⵢⴰⵜ ⵜⵎⵣⴳⵉⴷⴰ ⵉⵜⵜⵓⵙⴼⴽⴰⵏ ⵙ ⵡⴰⵀⵍⵉ ⴷ ⴰⴷⵏⴱⵉ ⵏ ⴽⴷⴷⵓⵔ ⵍⵄⴰⵍⴰⵎⵉ, ⵢⴰⵏ ⵓⵎⴷⵢⴰⵣ ⴰⵎⵖⵔⵉⴱⵉ ⵉⵜⵜⵡⵙⵙⵏ ⵏⵏⴰ ⵉⵎⵎⵓⵜⵏ ⴳ 1850.

File:Meknes Grand Mosque courtyard.jpg|ⵜⵉⵎⵣⴳⵉⴷⴰ ⵜⴰⵎⵇⵔⴰⵏⵜ ⵏ ⵎⴽⵏⴰⵙ
File:Bou Inania Medersa.jpg|ⵜⵉⵏⵎⵍ ⵜⴰⴱⵓⵄⵏⴰⵏⵉⵢⵜ
File:Mosque in the old city of Meknes - panoramio.jpg|ⵜⵉⵎⵣⴳⵉⴷⴷⴷⴰ ⵏ ⵏⵏⵊⵊⴰⵔⵉⵏ
File:Lalla aouda minaret IMG 1327.jpg|ⵜⴰⵚⵚⵓⵎⵄⵜ ⵏ ⵜⵎⵣⴳⵉⴷⴰ ⵏ ⵍⴰⵍⵍⴰ ⵄⵓⴷⴰ
File:Bab berdain mosque DSCF4966.jpg|ⵜⵉⵎⵣⴳⵉⴷⴰ ⵏ ⴱⴰⴱ ⴱⵔⴷⵄⵉⵏ
File:Meknes sidi ben aissa IMG 1380.jpg|ⵜⵉⵣⵖⵎⵔⵜ (ⵣⵣⴰⵡⵉⵢⵜ) ⵏ ⵎⵓⵃⵎⵎⴷ ⵓⵄⵉⵙⴰ
File:Zawiya sidi qaddur al-alami DSCF3826.jpg|ⵜⵉⵖⵎⵔⵜ (ⵣⵣⴰⵡⵉⵢⵜ) ⵏ ⵇⴷⴷⵓⵔ ⵍⵄⴰⵍⴰⵎⵉ  


### ⵜⵉⴳⴳⵓⵔⴰ

* ⴱⴰⴱ ⵎⴰⵏⵚⵓⵕ ⵍⵄⵍⵊ: ⵜⴰⴳⴳⵓⵔⵜ ⵉⵜⵜⵡⵙⵙⴰⵏ ⴰⴽⴽⵯⴳⵏ ⵜⵎⴷⵉⵏⵜ (ⵜⴻⵜⵜⵓⵙⵙⴰⵏ ⴰⵡⴷ ⵙ ⴱⴰⴱ ⵎⴰⵏⵚⵓⵕ ⵏⵖⴷ ⴱⴰⴱ ⵍⵎⴰⵏⵚⵓⵕ), ⵜⴰⴳⴳⵓⵔⵜ ⴰⴷ ⴷⴰ ⵜⵥⵕⵕⴰ ⵜⵉⴳⴳⵔⴰ ⵜⴰⵏⴰⵥⵓⵍⵜ ⵏ ⵓⵏⵙⴰ ⵍⵀⴷⵉⵎ ⴷ ⵜⵙⵎⵔⴰⵙ ⴰⵎ ⵜⴰⴳⴳⵓⵔⵜ ⵜⴰⵎⵇⵔⴰⵏⵜ ⵏ ⵓⴽⵛⵛⵓⵎ ⵙ ⵜⵇⵙⴱⴰⵜ ⵏ ⵙⵎⴰⵄⵉⵍ ⵓⵛⵛⵔⵉⴼ. ⵜⴱⴷⴰ ⴳ ⵉⵙⴳⴳⴰⵙⵏ ⵉⵎⴳⴳⵓⵔⴰ ⵏ ⵜⵏⴱⴰⴹⵜ ⵏ ⵙⵎⴰⵄⵉⵍ ⵓⵛⵛⵔⵉⴼ ⴷ ⵜⴻⵜⵜⵓⴽⵎⵎⵍ ⴳ 1732 ⵙ ⵉⵡⵉⵙ ⵄⴱⴷ ⵍⵍⴰⵀ ⵓⵙⵎⴰⵄⵉⵍ. ⵉⵙⵎ ⵏⵏⵙ ⵢⵓⵛⴽⴰⴷ ⵙⴳ ⵓⵎⵙⴽⴰⵔ ⴷ ⵓⵎⵙⴷⴰⴳ ⵏ ⵜⴰⴳⴳⵓⵔⵜ, ⵎⴰⵏⵚⵓⵔ ⵍⵄⵍⵊ, ⵢⴰⵏ ⵓⵙⵎⴳ ⴰⵎⴰⵙⵉⵃⵉ ⵉⵣⵡⴰⵔⵏ ⵏⵏⴰ ⵢⵓⵖⴰⵍⵏ ⵢⵓⵎⵏ ⵙ ⵍⵉⵙⵍⴰⵎ. ⵜⴻⵜⵜⵡⴰⵙⵙⴰⵏ ⵙ ⵜⴰⵇⵔⴰⵔⵜ ⵏⵏⵙ ⴷ ⵓⵙⴽⵙⴼ ⵏⵏⵙ "ⴷⵔⵊ ⵓ ⴽⵜⴰⴼ", ⵉⵜⵜⵓⵄⵎⵔⵏ ⵙ ⵣⵍⵍⵉⵊ  ⴷ ⵉⵜⵜⵓⴼⵍⵍⴰⵙⵏ ⵙ ⵢⴰⵜ ⵜⴰⵔⴰⵜ ⵜⴰⵄⵕⴰⴱⵜ ⵉⵖⵣⵣⵉⴼⵏ.

* ⴱⴰⴱ ⵊⴰⵎⵄ ⵏⵏⵓⵡⵡⴰⵔ: ⵢⴰⵜ ⵜⴰⴳⴳⵓⵔⵜ ⵢⴰⴹⵏ ⵜⵍⵍⴰ ⵜⴰⵎⴰ ⵏ ⴱⴰⴱ ⵎⴰⵏⵚⵓⵔ; ⴰⵡⴷ ⵜⴻⵜⵜⵓⵙⵎⵎⴰ ⴱⴰⴱ ⵏⵏⵓⵡⵡⴰⵔ ⴳ ⴽⵔⴰ ⵏ ⵉⵙⵓⵖⴰⵍⵏ.

* ⴱⴰⴱ ⴷⴷⴰⵔ ⵍⴽⴱⵉⵔⴰ: ⵜⴰⴳⴳⵓⵔⵜ ⵜⴰⵎⵇⵔⴰⵏⵜ ⵏ ⵓⴽⵛⵛⵓⵎ ⴰⵔ ⵜⵉⵖⵔⵎⵜ ⵏ ⴷⴷⴰⵔ ⵍⴽⴰⴱⵉⵔⴰ, ⴰⵎⵣⵔⵓⵢ ⵏⵏⵙ ⵙⴳ 1679–1680.

* ⴱⴰⴱ ⵍⵅⵎⵉⵙ: ⵢⴰⵜ ⵜⴰⴳⴳⵓⵔⵜ ⵜⴰⵎⵇⵔⴰⵏⵜ ⵜⴰⴳⵎⵓⴹⴰⵏⵜ ⵏ ⵜⵎⴷⵉⵏⵜ, ⵜⴰⵎⴰ ⵏ ⵍⵎⵍⵍⴰⵃ ⴰⵇⴱⵓⵔ, ⴰⵎⵣⵔⵓⵢ ⵏⵏⵙ ⵙⴳ 1687 ⴷⴷⴰⵡ ⵏ ⵜⵏⴱⴰⴹⵜ ⵏ ⵙⵎⴰⵄⵉⵍ ⵓⵛⵛⵔⵉⴼ ⴷ ⵜⴻⵜⵜⵓⵙⴽⵙⴼ ⵙ ⵉⵎⵓⵜⵉⴼⵏ ⴷ ⵣⵍⵍⵉⵊ ⵉⵎⵢⴰⴳⴳⴰⵏ ⴷ ⴱⴰⴱ ⵍⵎⴰⵏⵚⵓⵕ.

* ⴱⴰⴱ ⵍⴱⵔⴷⵄⵉⵏ: ⵜⴰⴳⴳⵓⵔⵜ ⵜⴰⵎⵇⵔⴰⵏⵜ ⵜⴰⴳⴰⴼⴰⵏⵜ ⵏ ⵜⵎⴷⵉⵏⵜ, ⴰⵡⴷ ⵜⴻⵜⵜⵓⵙⴽⴰ ⵙⴳ ⵜⵉⵣⵉ ⵏ ⵙⵎⴰⵄⵉⵍ ⵓⵛⵛⵔⵉⴼ ⵜⴻⵜⵜⵓⵙⴽⵙⴼ ⵙ ⵎⵛⵜⴰ.

* ⴱⵔⵊ ⴱⵍⵍⴽⴰⵔⵉ: ⵢⴰⵏ ⵓⴱⵓⵔⵊ ⵏ ⵓⵥⵕⵕⵓ ⵉⵜⵜⵓⵙⴽⴰⵏ ⴳ ⵜⴰⵙⵓⵜ ⵜⵉⵙⵙ ⵎⵔⴰⵡ ⴷ ⵙⴰ ⴰⵎ ⵢⴰⵏ ⵓⴳⵣⵣⵓⵎ ⵙⴳ ⵉⴳⵓⴷⴰⵔ ⵏ ⵜⵉⵖⵔⵎⵜ ⵏ ⵓⴳⵍⵍⵉⴷ ⵙⵎⴰⵄⵉⵍ ⵓⵛⵛⵔⵉⴼ ⴳ ⵎⴽⵏⴰⵙ, ⵍⵎⵖⵔⵉⴱ. ⵙⴳ ⵓⵙⴳⴳⴰⵙ 2003 ⵉⵍⵍⴰ ⴷⵉⴳⵙ ⵢⴰⵏ ⵓⵙⴰⵍⴰⵢ ⵏ ⵓⴼⵅⵅⴰⵔ.

File:Bab Mansour Gate.jpg|<nowiki/>ⴱⴰⴱ ⵎⴰⵏⵚⵓⵕ ⵍⵄⵍⵊ
File:Bab jemaa nouar DSCF5778.jpg|ⴱⴰⴱ ⵊⴰⵎⵄ ⵏⵏⵓⵡⵡⴰⵔ
File:Dar kebira meknes DSCF5945.jpg|ⴱⴰⴱ ⴷⴷⴰⵔ ⵍⴽⴱⵉⵔⴰ
File:Bab el Khemis, Meknes, Marokko.JPG|<nowiki/>ⴱⴰⴱ ⵍⵅⵎⵉⵙ
File:Bab berdain DSCF4991.jpg|ⴱⴰⴱ ⵍⴱⵔⴷⵄⵉⵏ
File:Borj belkari.jpg|<nowiki/>ⴱⵔⵊ ⴱⵍⵍⴽⴰⵔⵉ  


### ⵜⵉⵖⵔⵎⵜ ⵏ ⵙⵎⴰⵄⵉⵍ ⵓⵛⵛⵔⵉⴼ

ⵜⵉⵖⵔⵎⵜ ⵏⵖⴷ "ⵜⴰⵎⴷⵉⵏⵜ ⵜⴰⴳⵍⴷⴰⵏⵜ" ⵏ ⵓⴳⵍⵍⵉⴷ ⵙⵎⴰⵄⵉⵍ ⵓⵛⵛⵔⵉⴼ ⵉⵜⵜⵓⵙⴽⴰ ⴳ ⴰⴽⴽⵯ 55 ⵏ ⵓⵙⴳⴳⴰⵙ ⵏ ⵜⵏⴱⴰⴹⵜ ⵏⵏⵙ ⵙⴳ 1672 ⴰⵔ 1727 (ⴷ ⴽⵔⴰ ⵏ ⵉⴳⵣⵎⴰⵏ ⴽⵎⵎⵍⵏ ⵏⵖⴷ ⴱⴷⴷⵍⵏ ⴽⵔⴰ ⵉⵎⵥⵥⵉⵢⵏ ⴷⴼⴼⵉⵔ ⴰⵏⵏ). ⵉⵙⵙⵉⵣⴷⵉⵖ ⴰⵏⵙⴰ ⵏ ⵜⵇⵙⴱⴰⵜ ⵜⴰⵇⴱⵓⵔⵜ ⵏ ⵜⵎⴷⵉⵏⵜ ⴷ ⵉⵜⵜⵖⵣⵣⵉⴼ ⵖⴼ ⵢⴰⵜ ⵜⵎⵏⴰⴹⵜ ⵉⵎⵇⵇⵓⵔⵏ ⴽⴽⵓⵥ ⵏ ⵜⵉⴽⴽⴰⵍ ⵖⴼ ⵜⵎⴷⵉⵏⵜ ⵜⴰⵇⴱⵓⵔⵜ. ⵉⵜⵜⵓⴳⴰ ⵙⴳ ⴽⵔⴰ ⵏ ⵉⵖⵔⵎⴰⵏ , ⵓⵔⵜⵉⵜⵏ , ⵜⵓⵙⴽⵉⵡⵉⵏ ⵜⵉⵏⵙⵍⵎⵉⵏ, ⴷ ⵉⵜⵙⵏ ⵢⴰⴹⵏ. ⴰⴷⵖⴰⵔ ⴰⵡⴷ ⵉⵜⵜⵡⴰⵙⵙⵏ ⵙ ⵜⵓⵙⴽⴰ ⵏⵏⵙ ⵜⴰⵎⵇⵔⴰⵏⵜ, ⵉⵍⵍⴰ ⴳ ⵓⴳⵏⵙ ⵏⵏⵙ ⵢⴰⵏ ⵓⵏⴳⵔⴰⵡ ⵏⵏⴰ ⵉⵙⵉⵡⵉⴹⵏ ⴰⵎⴰⵏ ⵙ ⵢⴰⵏ ⵓⵏⴳⵔⴰⵡ ⴰⵀⵉⴷⵔⵓⵍⵉⴽ ⵏ ⵜⵉⵙⵖⴰⵍⵉⵏ, ⵏⵓⵔⵢⴰⵙ (ⴰⵔⵔⵢⴰⴽ (ⴰⵎⵉⴽⴰⵏⵉⵣⵎ) ⵏ ⵓⵙⵙⵓⴼⵖ ⵏ ⵡⴰⵎⴰⵏ ⵉⵜⵜⵓⵙⵎⵔⴰⵙⵏ ⵙ ⵜⴰⵙⵖⴰⵍⵜ), ⵜⵉⵔⴳⴳⵯⵉⵏ, ⴷ ⵉⵙⵍⴷⴰⵢⵏ ⵉⴷⴷⴰⵡⴰⵏ ⵏⵏⴰ ⵉⵙⵙⵓⴼⵓⵖⵏ ⴰⵎⴰⵏ ⴰⵔ ⵜⵎⴷⵉⵏⵜ ⵜⴰⴳⵍⴷⴰⵏⵜ ⵙ ⵜⵓⴳⴳⵓⵜ ⵜⵓⵙⴽⵉⵡⵉⵏ ⵏⵏⵙ. ⴰⵡⴷ ⵉⵍⵍⴰ ⴳ ⵓⴳⵏⵙⵓ ⵏⵏⵙ ⵜⵉⴳⵍⵍⴰⵢⵉⵏ ⵉⵎⵇⵇⵓⵔⵏ ⵏⵏⴰ ⵉⵍⵍⴰⵏ ⵉⵎⴷⴷⵓⵔⵏ ⵏⵏⴰ ⵉⵖⵉⵢⵏ ⴰⴷ ⵙⵙⵓⴷⵔⵏ ⵜⴰⵎⴷⵉⵏⵜ ⵉ ⵢⴰⵜ ⵜⵉⴼⵔⴳⵉ ⵏ ⵎⵔⴰⵡ ⵏ ⵉⵙⴳⴳⴰⵙⵏ. ⴷⴷⴰⵡ ⴰⴷ ⵉⵍⵍⴰ ⵢⴰⵏ ⵓⵙⴷⴷⵉ ⵏ ⴽⵔⴰ ⵏ ⴰⵏⵙⵉⵡⵏ ⵏⵏⵙ ⵜⵉⵎⵇⵔⴰⵏⵉⵏ.

* **ⴰⵏⵙⴰ ⵏ ⵍⴰⵍⵍⴰ ⵄⵓⵡⴷⴰ :** 
* **ⴷⴷⴰⵔ ⵍⴽⴱⵉⵔⴰ :**
* **ⴰⴷⵏⴱⵉ ⵏ ⵙⵎⴰⵄⵉⵍ ⵓⵛⵛⵔⵉⴼ :** 
* **[[ⵇⵓⴱⴱⴰⵜ ⵍⵅⴰⵢⵢⵜⵉⵏ]] ⴷ [[ⴰⴱⵏⵉⵇ ⵏ ⵇⴰⵔⴰ|ⵓⴱⵏⵉⵇ ⵏ ⵇⴰⵔⴰ]] :** 
* **ⴷⴰⵔ ⵍⵎⵅⵣⵏ :** 
* **[[ⵀⵔⵉ ⵚⵚⵡⴰⵏⵉ]] ⴷ [[ⵚⵀⵔⵉⵊ ⵚⵚⵡⴰⵏⵉ]] :**
* **ⵀⵔⵉ ⵍⵎⴰⵏⵚⵓⵕ :**

File:Place lalla aouda DSCF5044.jpg|ⴰⵏⵙⴰ ⵏ ⵍⴰⵍⵍⴰ ⵄⵓⵡⴷⴰ
File:Dar kebira meknes DSCF5956.jpg|ⵢⴰⵏ ⵓⴱⵔⵉⴷ ⴳ ⴷⴰⵔ ⵍⴽⴱⵉⵔⴰ
File:Mausoleum of moulay ismail DSCF5826.jpg|ⴰⴷⵏⴱⵉ ⵏ ⵙⵎⴰⵄⵉⵍ ⵓⵛⵛⵔⵉⴼ
File:Qubba khayyatin IMG 1342.jpg|ⵇⵓⴱⴱⴰⵜ ⵍⵅⴰⵢⵢⴰⵟⵉⵏ
File:QaraPrison3.jpg|"ⴰⴱⵏⵉⵇ" ⵏ ⵇⴰⵔⴰ
File:Royal Palace, Meknes.jpg|ⵜⴰⴳⴳⵓⵔⵜ ⵏ ⴷⴰⵔ ⵍⵎⵅⵣⵏ
File:Meknes sahrij IMG 1483.jpg|ⵚⵀⵔⵉⵊ ⵚⵚⵡⴰⵏⵉ
File:Meknes 6 (39069702785).jpg|ⵜⵉⵙⴽⵉⵡⵉⵏ ⵏ ⵀⵔⵉ ⵚⵡⴰⵏⵉ


### ⵜⵉⵎⵥⵥⵓⵍⴰ ⵏ ⵓⴷⴷⴰⵢⵏ

* **[[ⵜⴰⵎⵥⵥⴰⵍⵓⵜ ⵏ ⵔⴰⴱⵉ ⵎⵉⵔ ⵜⵓⵍⵉⴷⴰⵏⵓ]] :** ⵉⵙⵓⵍ ⴳ ⵎⴽⵏⴰⵙ ⵙ ⴷⵖⵉ ⵉⵜⵜⴱⵏⴰ ⴳ ⵜⴰⵙⵓⵜ ⵜⵉⵙⵙ 13, ⵜⵄⴰⵡⴷ ⵜⴱⵏⵓⵜ ⵜⴰⵡⵊⵊⴰ ⵏ ⵜⵓⵍⵉⴷⴰⵏⵓ ⴳ 1646.
* **ⵉⵜⵣ ⵃⴰⵢⵉⵎ :** 

### ⵉⵙⴰⵍⴰⵢⵏ

* '''ⴰⵙⴰⵍⴰⵢ ⵏ ⴷⴰⵔ ⵊⵎⵄⵉ''' : ⴰⵙⴰⵍⴰⵢ ⵉⵜⵜⵡⴰⵙⵙⵏ ⴰⴽⴽⵯ ⴳ ⵎⴽⵏⴰⵙ...

* **ⴰⵙⴰⵍⴰⵢ ⵏ ⵎⴽⵏⴰⵙ** : ⵢⴰⵏ ⵓⵙⴰⵍⴰⵢ ⴰⵎⵣⵣⴰⵏ ⴳ ⵓⴳⴰⴼⴰ ⴰⴳⵎⵎⵓⴹ ⵏ ⴱⴰⴱ ⵎⴰⵏⵚⵓⵕ

File:Meknes 51DSC 0431 (42778709031).jpg|ⴰⴳⵊⵊⵓⵎ ⵏ ⵓⵙⴰⵍⴰⵢ ⵏ ⵎⴽⵏⴰⵙ
File:Meknes DSC03660 Morocco (15276103936).jpg|ⵜⴰⵃⴰⵏⵓⵜ ⴳ ⴰⵙⴰⵍⴰⵢ ⵏ ⴷⴰⵔ ⵊⴰⵎⵄⵉ

### ⵉⴷⵖⵔⴰⵏ ⵏ ⴱⵕⵕⴰ
ⵡⴰⵍⵉⵍⵉ  ⵜⵍⵍⴰ ⵖⴰⵙ 30 ⵎⵉⵏⵓⵜ ⵙ ⵓⴳⴰⴼⴰ ⴷ ⴰⵡⴷ ⵜⵉⵖⵔⵎⵜ ⵏ ⴷⵔⵉⵙⵙ ⵣⵣⵕⵀⵓⵏ.

File:Volubilis Longshot II.jpg|ⵡⴰⵍⵉⵍⵉ
File:Moulay Idriss Zerhoun, Morocco - panoramio (1).jpg|ⵜⵉⵖⵔⵎⵜ ⵏ ⴷⵔⵉⵙ ⵣⵣⵔⵀⵓⵏ

## ⵜⴰⴷⴰⵎⵙⴰ
## ⴰⵙⵙⴰⵢ
## ⵜⴰⵖⵓⵔⵉ
## ⵉⵙⵓⵖⴰⵍ